
Akademický senát Fakulty manažmentu, ekonomiky a obchodu (ďalej len „senát fakulty“) prerokoval a schválil podľa Štatútu Fakulty manažmentu, ekonomiky a obchodu v Prešove Čl. 5 ods. 2 tento vnútorný predpis Organizačný poriadok Prešovskej univerzity Fakulty manažmentu, ekonomiky a obchodu.
[bookmark: _Toc190121289]I. ČASŤ
ZÁKLADNÉ USTANOVENIA
[bookmark: _Toc190121290]Čl. I
Všeobecné ustanovenia
1) Organizačný poriadok Fakulty manažmentu, ekonomiky a obchodu (ďalej len „organizačný poriadok“) je vnútorným predpisom Fakulty manažmentu, ekonomiky a obchodu (ďalej len „fakulta“), ktorý bližšie upravuje organizačnú štruktúru fakulty, riadenie fakulty, vedúcich zamestnancov fakulty a ich zastupovanie, organizačné útvary, vymedzuje ich pôsobnosť a hlavnú obsahovú náplň ich činnosti. Organizačný poriadok je vydaný v zmysle § 15 ods. 1 písm. n) zákona č. 131/2002 Z. z. o vysokých školách a o zmien a doplnení niektorých zákonov, vymedzuje vzťahy vo vnútri fakulty, oprávnenosť a povinnosti k iným univerzitným organizačným útvarom a k iným subjektom.
2) Organizačný poriadok spresňuje vzťahy a organizáciu fakulty a vychádza zo Štatútu Fakulty manažmentu, ekonomiky a obchodu (ďalej len “štatút fakulty“) schváleného 31.08.2023.
3) Názov, sídlo, poslanie, postavenie a činnosť fakulty sú upravené v Čl. 1 až 4 podľa štatútu fakulty. Orgány fakulty, ich pôsobnosť, riadenie fakulty a vedúci zamestnanci a ich postavenie sú upravené v Čl. 9 až 19 štatútu fakulty. 
4) Orgánmi fakulty v zmysle Čl. 6 štatútu fakulty sú dekan fakulty (ďalej len „dekan“) a kolektívne orgány ako Akademický senát FMEO PU, Vedecká rada FMEO PU, Disciplinárna komisia FMEO PU, Etická komisia FMEO PU a Odborová komisia doktorandského študijného programu FMEO PU. 
Ďalším kolektívnym orgánom fakulty je orgán na plnenie úloh v oblasti zabezpečovania kvality je Rada pre kvalitu FMEO PU.
5) Tento organizačný poriadok je záväzný pre tých zamestnancov univerzity, ktorí sú zaradení na fakulte, vrátane tých, ktorí vykonávajú práce na základe dohôd o prácach vykonávaných mimo pracovného pomeru. 
[bookmark: _Toc185608690][bookmark: _Toc190121291]II. ČASŤ
ORGANIZAČNÁ ŠTRUKTÚRA
Organizačnú štruktúru fakulty tvoria orgány riadenia, poradné orgány dekana a pracoviská. 
[bookmark: _Toc190121292]Čl. II
Organizačné členenie fakulty
Vnútornú štruktúru fakulty určuje dekan, ktorá sa člení na tieto pracoviská:
1) Dekanát:
a) Sekretariát dekana a tajomníka fakulty,
b) Oddelenie sekretárskych činností,
c) Oddelenie ekonomiky práce a personálnych činností,
d) Ekonomické oddelenie,
e) Oddelenie vedy a výskumu,
f) Oddelenie vonkajších vzťahov,
g) Oddelenie pre prax, kvalitu, rozvoj a uplatnenie absolventov,
h) Oddelenie pre vzdelávanie,
i) Oddelenie informačno-komunikačných technológií a koordinátorov poradenských činností.

2) Vedecko-pedagogické pracoviská t. j. katedry:
sú svojím počtom aj zložením v plnej kompetencii dekana fakulty. Dekan upravuje ich štruktúru podľa potrieb a vplyvu vnútorných aj vonkajších faktorov. Členmi katedry sú všetci vysokoškolskí učitelia a výskumní pracovníci, ktorí na nej pôsobia v súlade             s platnou pracovnou zmluvou.


3) Laboratória, vedecko-výskumné centrá a iné špecializované pracoviská fakulty podľa štatútu fakulty Čl. 19.Sú v gescii katedier, ktoré im určí dekan fakulty.

[bookmark: _Toc190121293]III. ČASŤ
RIADENIE FAKULTY A VEDÚCI ZAMESTNANCI FAKULTY
[bookmark: _Toc190121294]Čl. III
Orgány riadenia
1) Orgány riadenia fakulty sú: 
a) dekan,
b) prodekani,
c) tajomník fakulty,
d) riadiaci pracovníci vedecko-pedagogických pracovísk resp. katedier (ďalej „vedúci katedier“).

2) Poradné orgány dekana sú:
a) Kolégium dekana FMEO PU,
b) vedenie fakulty,
c) ďalšie dekanom zriadené odborné (a iné) komisie podľa Čl.12 ods.4 Štatútu fakulty Čl.12 ods.4.
[bookmark: _Toc190121295]Čl. IV
Dekan fakulty
1) Dekan je predstaviteľom fakulty, riadi ju, zastupuje a koná vo veciach fakulty. V mene univerzity koná vo veciach vymedzených zákonom, štatútom univerzity a poverením rektora. Dekan zodpovedá za svoju činnosť rektorovi. Postavenie a pôsobnosť dekana upravujú zákon č.131/2002 Z. z. § 22 ods.2 až 9 o vysokých školách a o zmene a doplnení niektorých zákonov v znení neskorších predpisov, Čl. 16 až 17 Štatútu Prešovskej univerzity v Prešove (ďalej len „univerzita“) a Čl. 9 štatútu fakulty.
2) Dekan realizuje pri riadení fakulty v súlade s pôsobnosťou podľa odseku 1 najmä:
a) ukladá úlohy pracoviskám fakulty podľa Čl.2 tohto organizačného poriadku a v rámci nich aj jednotlivým zamestnancom,
b) priamo riadi prodekanov, tajomníka fakulty, vedúcich katedier, sekretariát dekana, oddelenie informačných technológií, oddelenie vzdelávania a iných zamestnancov podľa potrieb fakulty, kontroluje ich činnosť a v prípade zistenia nedostatkov ukladá opatrenia na ich odstránenie,
c) schvaľuje pracovné cesty priamo riadeným zamestnancom a použitie motorového vozidla všetkým zamestnancom a doktorandom fakulty.
3) Dekan môže delegovať riadenie fakulty a jej pracovísk po vecnej stránke na prodekanov fakulty a podľa potrieb aj na vedúcich zamestnancov výlučne písomne. 
4) Dekan môže zriaďovať komisie ako svoje poradné a iniciatívne orgány. Ich zoznam, štruktúra a personálne obsadenie sa nachádza na sekretariáte dekana.
5) Ďalší rozsah daných právomoci dekana:
a) navrhuje rektorovi počet a štruktúru pracovných miest na fakulte a uzatváranie, zmenu a zrušenie pracovnoprávnych vzťahov zamestnancov zaradených na fakulte, 
b) navrhuje zriadenie, splynutie, zlúčenie, rozdelenie alebo zrušenie pracovísk fakulty,
c) predkladá senátu na schválenie návrh rozpočtu fakulty na daný rok,
d) raz ročne predkladá senátu fakulty za daný rok Výročnú správu o činnosti fakulty a Výročnú správu o hospodárení fakulty,
e) po schválení senátu fakulty vymenúva a odvoláva členov Vedeckej rady Fakulty manažmentu, ekonomiky a obchodu (ďalej len „VR FMEO“ ) 
f) kontroluje využitie prostriedkov pridelených pracoviskám fakulty,
g) vydáva organizačné a riadiace pokyny, ktorými podrobne upravuje činnosť, riadenie zamestnancov univerzity začlenených na Fakulte manažmentu, ekonomiky a obchodu,
h) na návrh vedúcich zamestnancov fakulty rozhoduje a schvaľuje o mzdových náležitostiach zamestnancov zaradených na fakulte, 
i) zvoláva zasadnutia poradných orgánov a komisií, ktoré zriaďuje,
j) uzatvára dohody v mene Prešovskej univerzity v Prešove, v rozsahu pôsobnosti fakulty a to aj so zahraničnými partnerskými (subjektmi) inštitúciami a fyzickými osobami,
k) podpisuje zahraničné cestovné príkazy všetkým zamestnancom fakulty, ktoré zamestnanec predkladá minimálne 14 dní pred nástupom na pracovnú cestu,
l) schvaľuje všetky návrhy na odmeny pre zamestnancov fakulty a schvaľuje všetky dohody o pracovnej činnosti, prípadne dohody o vykonaní práce.
6) Dekana v jeho neprítomnosti zastupuje ním určený prvý prodekan písomným poverením a rozsahom kompetencií, s cieľom zabezpečenia optimálneho chodu fakulty. 
[bookmark: _Toc190121296]
Čl. V
Prodekani fakulty
(1) Prodekani fakulty zastupujú dekana v ním určenom rozsahu. Prodekanov vymenúva a odvoláva dekan po schválení Akademickým senátom fakulty. Prodekani sú priamo podriadení dekanovi a zodpovedajú mu za svoju činnosť. Funkčné obdobie prodekanov je štvorročné. 


(2) Dekana počas jeho neprítomnosti zastupuje na základe písomného poverenia ním  určený prvý prodekan, a to v rozsahu uvedenom v písomnom poverení. Ak je prvý prodekan neprítomný, zastupuje dekana prodekan podľa poradia stanoveného dekanom, a to vždy na základe dekanovho písomného poverenia. Prodekani sa zastupujú navzájom spôsobom, ktorý určí dekan.

(3) Funkcia prodekana je nezlučiteľná s funkciami vo volených orgánoch fakulty a univerzity.

1) Počet prodekanov fakulty určuje pri ich vymenovaní a odvolaní dekan so súhlasom akademického senátu fakulty. Rozhodnutie o vymenovaní prodekana a rozhodnutie o odvolaní prodekana, ktoré má za následok zmenu počtu prodekanov, sa považuje za rozhodnutie o určení počtu prodekanov. Dekan určuje oblasti pôsobenia prodekanov a ich pridelenie konkrétnym prodekanom.
2) Rozdelenie oblastí pôsobnosti prodekanov určí dekan.
3) Prodekani jednotlivých oblastí v spolupráci s tajomníkom fakulty metodicky riadia zverené úseky, predkladajú dekanovi fakulty návrhy ekonomického, materiálneho a personálneho rozvoja zverených úsekov. Zároveň zadávajú úlohy zvereným administratívnym pracovníkom a vedúcim katedier, kde súbežne hodnotia ich plnenie. 
[bookmark: _Toc190121297]Čl. VI
Poradné orgány dekana fakulty
1) Postavenie poradných orgánov upravuje Čl.12 štatútu fakulty. Dekan zvoláva poradné orgány podľa potreby. Okrem kolégia dekana a vedenia fakulty, dekan zvoláva v prípade potreby  aj rozšírené kolégium dekana spravidla minimálne 1x ročne. Kolégium dekana je stálym poradným orgánom dekana, ktorý prerokúva zásadné otázky o činnosti fakulty. Jeho členmi sú dekan, prodekani, tajomník, vedúci katedier, poverený zástupca zamestnaneckej časti AS FMEO, poverený zástupca študentskej časti AS FMEO, dekanom určení koordinátori a ďalší členovia vymenovaní dekanom. 
2) Vedenie fakulty je užším poradným orgánom dekana, zloženým z dekana, prodekanov, tajomníka, dekanom určených koordinátorov a ďalších členov menovaných dekanom. Podľa rozhodnutia dekana operatívne rieši neodkladné záležitosti fakulty, ktoré si vyžadujú kolektívne posúdenie. Predseda AS FMEO sa v prípade pozvania zo strany dekana môže zúčastniť na rokovaní vedenia fakulty. 
3) Dekan môže zriaďovať aj ďalšie poradné orgány, odborné komisie a iné expertízne útvary. 
[bookmark: _Toc190121298]Čl. VII
Tajomník fakulty
1) Postavenie a pôsobnosť tajomníka fakulty upravuje Čl. 15 štatútu fakulty. Tajomník fakulty je vedúcim zamestnancom, ktorý riadi hospodársky a administratívny chod fakulty. Tajomník fakulty je priamo riadený dekanom a je za výkon svojej funkcie zodpovedný dekanovi.
2) Tajomník fakulty zabezpečuje :
a) priame riadenie administratívnych zamestnancov pracovne zaradených na dekanáte fakulty s výnimkou pracovníkov priamo riadených dekanom, v súlade   s organizačnou schémou, ktorá tvorí prílohu tohto organizačného poriadku,
b) správu, riadenie a kontrolu vykonávania hospodárskej, ekonomickej a administratívnej činnosti fakulty,
c) spoluprácu s riadiacimi zamestnancami fakulty pre splnenie určených cieľov,
d) dodržiavanie pravidiel hospodárenia a efektívneho nakladania s finančnými prostriedkami a zvereným majetkom,
e)  dodržiavanie všeobecne záväzných právnych predpisov a vnútorných predpisov univerzity, fakulty pri výkone ekonomických činností,
f) prípravu rozpočtových podkladov na zabezpečovanie hlavnej činnosti fakulty,
g) vyjadruje sa k personálnym záležitostiam fakulty, 
h)  prípravu rozpočtových podkladov na zabezpečovanie hlavnej činnosti fakulty riadenia a účelného využívania prostriedkov určených na činnosť fakulty,
i) vytváranie materiálnych a priestorových podmienok pre činnosť fakulty v súčinnosti s rektorátom univerzity,
j) organizáciu práce dekanátu fakulty a spolupráce s ostatnými pracoviskami univerzity,
k) prípravu výročnej správy o hospodárení fakulty,
l) kooperuje s rektorátom pri administratívnych činnostiach,
m)  v súčinnosti s prodekanom pre rozvoj, akreditácie, hodnotenia a zabezpečovania kvality fakulty tvorbu podnetov a koordináciu ďalšieho vzdelávania nepedagogických zamestnancov fakulty.
3) Dekan, alebo so súhlasom dekana môže tajomník fakulty, poveriť na zástup počas neprítomnosti prvého prodekana, prípadne iného riadiaceho pracovníka.
[bookmark: _Toc190121299]Čl. VIII
Riadiaci pracovníci vedecko-pedagogických pracovísk
1) Postavenie riadiaceho pracovníka vedecko-pedagogického pracoviska (ďalej len „vedúci katedry“) upravuje Čl.14 štatútu fakulty.
2) Vedúci katedry riadi v rozsahu pôsobnosti ustanovenej týmto organizačným poriadkom vedecko-pedagogickú, organizačnú, hospodársku a administratívnu činnosť katedry a zodpovedá za ňu dekanovi. 
3) Administratívnym zástupcom vedúceho katedry je tajomník katedry, ktorý ho zastupuje počas jeho neprítomnosti v prípade potreby, prípadne je nápomocný pri plnení úloh katedry. Tajomníka katedry si určí vedúci katedry.
4) Vedúci katedry sú oprávnení:
a) zadávať pracovné úlohy administratívnym zamestnancom dekanátu a spolupracujú s tajomníkom fakulty,
b) bezprostredne riešia všetky pracovné problémy svojich podriadených a v prípade nevyriešenia sa obracajú v postupnosti na prodekanov, tajomníka prípadne dekana fakulty,
c) môžu navrhovať odmeny svojím podriadeným zamestnancom na danej katedre,
d) podpisujú svojím podriadeným domáce cestovné príkazy minimálne 14 kalendárnych dní pred nástupom na pracovnú cestu a sú mailom upovedomení o zahraničnej pracovnej ceste, ktorú podpisuje dekan taktiež minimálne 14 dní pred nástupom. Iba v odôvodnených prípadoch môže byť kratšia lehota žiadosti o pracovnú cestu.
[bookmark: _Toc190121300]IV. ČASŤ
PÔSOBNOSŤ ORGANIZAČNÝCH PRACOVÍSK FAKULTY
[bookmark: _Toc190121301]I. DIEL
DEKANÁT
[bookmark: _Toc190121302]Čl. IX
Sekretariát dekana a tajomníka fakulty
1) Sekretariát dekana a tajomníka fakulty vykonáva organizačné a administratívne práce súvisiace s činnosťou dekana fakulty, jeho poradných orgánov, prodekanov a tajomníka fakulty. Ide o činnosti:
a) organizačné a administratívne zabezpečujúce práce priamo súvisiace s činnosťou poradných orgánov dekana, ako aj s organizáciou ich zasadnutí,
b) eviduje úlohy fakulty, termíny ich plnenia a ich dodržiavanie,
c) zabezpečuje organizáciu pracovného styku dekana, tajomníka fakulty s inými pracoviskami univerzity a iných inštitúcií,
d) zabezpečuje kompletnú agendu sekretariátu,
e) zodpovedá za technicko-materiálne zabezpečenie dekanátu ako celku,
f) spolupracuje s prodekanmi a ostatnými orgánmi fakulty ako základňa.

2) Sekretariát dekana a tajomníka fakulty priamo riadi dekan, metodicky ho usmerňuje tajomník fakulty. 
3) Administratívny zamestnanec sekretariátu je koordinátorom oddelenia sekretárskych činností, a jeho pracovnú cestu schvaľuje dekan fakulty.
4) Zaradenie zamestnancov pre výkon práce daného oddelenia sa implementuje prostredníctvom pracovnej náplne, ktorú stanovuje dekan, prípadne tajomník fakulty podľa podriadenosti zamestnancov.
5) Zamestnancov zodpovedných za koordináciu práce v rámci špecializácie práce na oddeleniach poveruje tajomník fakulty, po dohode s dekanom fakulty.
[bookmark: _Toc190121303]Čl. X
Oddelenie sekretárskych činností
1) Zamestnanci zabezpečujúci sekretárske činnosti: 
a) zabezpečujú administratívne služby pre katedry, prodekanov, sekretariát dekana fakulty, koordinátorov a ďalšie pracoviská fakulty, 
b) plnia úlohy, ktoré im pridelili vedúci katedry podľa vnútorného rozdelenia pre jednotlivé vedecko-pedagogické pracoviská,
c) organizujú chod katedier a zabezpečujú ich agendu,
d) vedú evidenciu mesačnej dochádzky pracovníkov zaradených na katedrách, 
e) pripravujú a zhromažďujú podklady pre plán a realizáciu dovoleniek členov jednotlivých katedier,
f) sú nápomocní pri evidencii publikačnej činnosti vedecko-pedagogických a vedecko-výskumných zamestnancov, 
g) organizujú činnosť pre evidenciu záverečných prác, ich administráciu a aplikáciu do informačného akademického systému (napr. MAIS),
h) zabezpečujú materiálno-technické vybavenie katedier,
i) spravujú písomnú poštu a jej evidenciu prostredníctvom elektronickej evidencie,
j) sú nápomocní pre organizovaní všetkých fakultných a iných akcií podľa pokynov riadiacich zamestnancov.
2) Oddelenie sekretárskych činností je priamo riadené tajomníkom fakulty, ale prioritne plnia aj požiadavky vedúcich katedier a ostatných zamestnancov fakulty podľa potreby. Koordináciu a vzťahy tímovej spolupráce realizuje zamestnanec na sekretariáte dekana a tajomníka fakulty. 
[bookmark: _Toc190121304]Čl. XI
Oddelenie ekonomiky práce a personálnych činností
1) Zamestnanci zaradení na Oddelení ekonomiky práce a personálnych činností:
a) v znení neskorších predpisov („ďalej len zákon o VŠ“), Zákon č. 552/ 2003 Z. z. o výkone práce vo verejnom záujme a neskoršom znení, Zák. č. 553/2003 o odmeňovaní niektorých zamestnancov pri výkone práce vo verejnom záujme a neskoršom znení, a s ostatnými všeobecne záväznými právnymi predpismi, 
b) komplexné zabezpečenie všetkých pracovnoprávnych vzťahov podľa Zákonníka práce a z toho vyplývajúcich povinností voči povinnému zdravotnému, sociálnemu poisteniu a iných zákonných náležitostí,
c) pri zabezpečovaní personálnych činností spolupracujú s vedúcimi katedry a vedením fakulty pri kreovaní a optimalizovaní pracovných miest na danom pracovisku,
d) pripravujú komplexne personálne podklady pri fluktuácii zamestnancov v spolupráci s rektorátnym pracoviskom,
e) príprava personálnej dokumentácie pre výberové konania, ktoré organizačne a administratívne zabezpečuje,
f) sústreďujú a spracovávajú podklady jednotlivých pracovísk fakulty, ktorými zabezpečujú výkon personálnej agendy ako podklad k spracovaniu mesačných miezd a poradenstvo pre optimálne rozhodnutia nadriadených zamestnancov,
g)  komplexné spracovávanie mesačnej dochádzky v informačnom systéme, likvidácia práceneschopnosti, prípadne ošetrovanie člena rodiny, evidencia voľna vyplývajúceho z Kolektívnej zmluvy Prešovskej univerzity, poradenstvo pre zamestnancov,
h) kontrola, evidencia nárokov na dovolenku s vypracovaním Ročného plánu dovoleniek a synchronizácia čerpania dovolenky s plánom dovoleniek na daný rok,
i) pravidelné sledovanie legislatívnych zmien v oblasti personalistiky a edukácia zamestnancov s cieľom eliminácie nezrovnalostí a predchádzaniu pracovno-právnych sporov,
j) informujú a pripravujú dokumenty pre nároky zamestnancov z Kolektívnej zmluvy a iných benefitov pre zamestnanca zo sociálneho fondu,
k) po prijatí zamestnanca zodpovedajú za vypracovanie návrhu platového dekrétu podľa platnej legislatívy a posúdeného zápočtu rokov praxe,
l) zabezpečujú uplatnenie zákonných úprav v oblasti platových náležitostí (zložky platu) a predkladajú stanoviská k návrhom na platové zaradenie zamestnancov fakulty,
m) zabezpečujú povinné školenia pri prijímaní zamestnancov a priebežne zabezpečujú preškolenie podľa legislatívnych predpisov,
n) kontrolujú čerpanie rozpočtov na základe mzdovej inventúry v spolupráci s inými oddeleniami a úsekmi PU a navrhujú optimálne riešenia nadriadeným,
o) spracovávajú informácie, štatistické výkazy a iné analýzy v oblasti ekonomiky práce,
p) vedú evidenciu materiálno-technického zabezpečenia,
q) realizujú a zodpovedajú za komplexnú evidenciu majetku, jeho pohybov, inventarizáciu a následné opatrenia,
r) zabezpečujú, archivujú a spracovávajú komplexnú personálnu agendu vo forme osobných spisov zamestnancov zaradených na fakulte a inej dokumentácie v súlade so Zákonníkom práce a ostatnej platnej legislatívy, predovšetkým so Zák. č.131/2002 Z. z. o vysokých školách o zmene a doplnení niektorých zákonov.

2) Oddelenie po vecnej stránke priamo riadi dekan a administratívne ho riadi tajomník fakulty, ktorý schvaľuje pracovné cesty a dovolenky.
[bookmark: _Toc190121305]Čl. XII
Ekonomické oddelenie
1) Ekonomické oddelenie zabezpečuje najmä ekonomickú agendu fakulty podľa platných právnych predpisov a vnútorných pravidiel na univerzite. Ďalej zodpovedá za prípravu podkladov, evidenciu, likvidáciu daňových dokladov ako aj hospodárne, efektívne a účelné čerpanie finančných zdrojov fakulty.
2) Ekonomické oddelenie sa člení na:
a) Referát plánu a rozpočtu, ktorý:
· zabezpečuje a zodpovedá za komplexné spracovanie ekonomickej agendy,
· sleduje, realizuje, kontroluje a usmerňuje čerpanie prostriedkov viaczdrojového financovania podľa rozpočtov a platných pravidiel,
· participuje pri zostavovaní rozpočtov podľa potrieb,
· pripravuje podklady (informácie, výkazy a analýzy) o hospodárení a navrhuje optimálne riešenia,
· zadáva objednávky a likvidačné listy do ekonomického informačného systému podľa platnej legislatívy,
· vykonáva poradenskú činnosť pri zostavovaní rozpočtov rôznych grantov,
· dôkladná kontrola čerpania grantových prostriedkov a distribúcia priebežných informácií o stave finančných prostriedkov danému riešiteľovi,
· spolupracuje s RPU pri likvidácií daňových dokladov,
· vykonáva prácu so štátnou pokladnicou,
· predkontuje účtovné doklady, 
· analyticky sleduje zostatky rozpočtov a predvída ich nedostatky, zároveň navrhuje optimálne riešenia danej problematiky,
· koordinuje obeh účtovných dokladov, postup ich spracovania a vykonáva ich formálnu kontrolu,
· zabezpečuje realizáciu podnikateľskej činnosti fakulty.
b) Referát verejného obstarávania, ktorý zabezpečuje:
· prípravu ročného plánu verejného obstarávania na základe požiadaviek a odôvodnených potrieb fakulty,
· administratívne postupy verejného obstarávania pri čerpaní finančných prostriedkov podľa platnej legislatívy, ktoré navrhuje a zodpovedá,
· likvidáciu daňových dokladov pre kompletizáciu účtovníctva na RPU.
c) Referát všeobecnej učtárne, ktorý zabezpečuje:
· komplexné spracovanie a kontrolu cestovných príkazov,
· spoluprácu s ostatnými referátmi a oddeleniami pri likvidácii daňových dokladov, hlavne kontrola čerpania grantových finančných prostriedkov,
· sumarizačné návrhy materiálno-technického a didaktického vybavenia katedier a ich zabezpečenie pre chod fakulty,
· prípravu účtovných dokladov pre verejné obstarávanie tovarov, služieb v súlade so zákonom o verejnom obstarávaní, v spolupráci s rektorátnymi zamestnancami,
· pomoc pri organizovaní podujatí a materiálnom zabezpečení potrieb fakulty.
3) Ekonomické oddelenie je metodicky a vecne riadené tajomníkom fakulty ako priamym nadriadeným. 
[bookmark: _Toc190121306]Čl. XIII
Oddelenie vedy a výskumu
1) Oddelenie vedy a výskumu participuje pri:
a) optimálnej podpore a koordinácii vedeckej činnosti na fakulte,
b) sledovaní výziev pre podávanie rôznych grantov a následne informujú všetkých zamestnancov o možnostiach rozvoja vedy - výskumu na fakulte,
c) príprave, koordinácii, realizácii a evidencii schválených vedecko-výskumných projektov domácej grantovej činnosti vyžadujúcich poradenstvo pri priebežných a záverečných správach,
d) monitorujú aktuálne výzvy externých grantových agentúr a vypracúvajú návrhy na zapájanie fakulty do projektov,
e) spracovaní prehľadov výskumných projektov a grantov za fakultu, poskytujú informácie riadiacim orgánom fakulty a informujú o stave ich riešenia,
f) kontrola súladu medzi podávanými projektmi do výskumných grantových agentúr a výskumným profilom fakulty, 
g)  komplexnej administrácii interných projektov výskumu a vývoja Grantovej agentúry pre výskum v manažmente Fakulty manažmentu, ekonomiky a obchodu (ďalej „GAMA“), ktorá zahŕňa evidenciu, zasielanie oponentských posudkov projektov a všetky ďalšie činnosti,
h) príprave agendy pre kontrolu plnenia kritérií vedecko-výskumnej činnosti pre potreby kvalifikačného rastu zamestnancov a iných záujemcov pred habilitačným, inauguračným procesom,
i) koordinácia príspevkov pre publikovanie vo fakultnom vedeckom časopise Journal of Management and Business: Research and Practice (JMB),
j) organizačnom zabezpečení habilitačného a inauguračného konania na fakulte,
k) organizačnom a procesnom zabezpečení rigoróznych skúšok,
l) príprave pokladov na rokovanie vedeckej rady fakulty,
m) príprave podkladov pre akreditáciu,
n) sumarizácii a spracovaní výsledkov vedecko-výskumnej činnosti fakulty so štatistickými výkazmi, ktoré predkladajú dekanovi a prodekanovi,
o) sledovaní publikačnej činnosti vedecko-pedagogických zamestnancov, vedecko-výskumných zamestnancov a doktorandov fakulty v databázach vedeckých časopisov WoS, SCOPUS a iné,
p) komplexnej agende všetkých foriem doktorandského štúdia od prijímacieho konania cez dizertačnú skúšku, až po obhajoby záverečných prác,
q) procesoch súvisiacich s rôznymi druhmi štipendií, ktoré sa týkajú III. stupňa štúdia t. j. doktorandov,
r) kooperuje s RPU na vypracovaní rozvrhu v akademickom informačnom systéme, rieši kolízie a navrhuje optimálne riešenie pre fakultu,
s) zodpovedajú, evidujú a kontrolujú agendu školného na doktorandskom štúdiu,
t) pripravujú dokumentáciu pre analýzy, prehľady a zabezpečujú štatistické výkazníctvo.

2) [bookmark: _Hlk222182544]Oddelenie je priamo podriadené tajomníkovi fakulty, ktorý schvaľuje domáce pracovné cesty. Po vecnej stránke a metodicky ho usmerňuje príslušný prodekan pre vedu a výskum. 

Oddelenie vonkajších vzťahov
1) Zamestnanci participujú v oblasti vonkajších vzťahov najmä:
a)  na zabezpečení organizačných činností v rámci akademickej mobility študentov, pedagogických a nepedagogických zamestnancov, vyplývajúcich z dohôd o spolupráci a dohôd uzavretých v rámci medzinárodných programov,
b) organizačne zabezpečujú pobyty a program hostí na fakulte, zabezpečujú starostlivosť o zahraničných lektorov a pedagogických zamestnancov pôsobiacich a zaradených na fakultu v rámci medzinárodných zmlúv, 
c) podieľajú sa na organizovaní vedeckých, odborných a popularizačných podujatí s domácou, prípadne medzinárodnou účasťou,
d) procesne zabezpečujú koordináciu výučby predmetov v cudzom jazyku v rámci akademických mobilít,
e) administratívne zabezpečujú realizáciu zahraničných vzťahov fakulty, uzatváranie zmlúv a spravovanie bilaterálnych zmlúv,
f) metodicky a odborne pomáhajú pri riešení medzinárodných projektov v oblasti vedecko-výskumnej a pedagogickej činnosti,
g) administratívne zabezpečujú aktualizácie a akvizície bilaterálnych a iných zmlúv v rámci mobilitných programov,
h) spracovávajú štatistické výkazy a analýzy ročných výsledkov v oblasti zahraničnej činnosti fakulty pre RPU a prezentujú ich na rokovaní vedeckej rady fakulty, vypracovávajú výročnú správu podľa pokynov rektorátu,
i) spolupracujú s ostatnými oddeleniami pri zabezpečovaní zahraničných pracovných ciest a poradenstve pre zahraničné pobyty študentov a zamestnancov,
j) tlmočnícke a prekladateľské služby pre účely fakulty,
k) sprostredkovávajú informácie o možnostiach zahraničných kontaktov, študijných pobytov, medzinárodných projektov, propagujú akademické programy a grantové schémy medzi študentami a zamestnancami,
l) vyhľadávanie nových zahraničných partnerov,
m) administrácia a aktualizácia informácií na webových stránkach fakulty,
n) vykonávajú poradenskú činnosť pre študentov a zamestnancov pri zabezpečovaní zahraničných študijných pobytov a mobilít.
2) Oddelenie vonkajších vzťahov po vecnej stránke a metodicky ho usmerňuje príslušný prodekan. Priamym nadriadeným je tajomník fakulty, ktorý schvaľuje domáce pracovné cesty.
[bookmark: _Toc190121308]Čl. XV
Oddelenie pre prax, kvalitu, rozvoj a uplatnenie absolventov
1) Zamestnanci pre prax, kvalitu, rozvoj a uplatnenie absolventov zabezpečujú hlavne:
a) administratívne činnosti spojené s prípravou koncepcií rozvoja fakulty a praktickej realizácie rozvojových impulzov vyplývajúcich z dlhodobého zámeru,
b) administratívne a evidenčné činnosti na fakulte a rôzne prehľady, analýzy v oblasti praxe, kvality, rozvoja a uplatnenia absolventov,
c) pravidelne aktualizujú databázu Stredísk študentskej praxe, praktickej prípravy a transferu výskumu, kde zároveň administratívne zabezpečujú návrhy zmlúv pre spoluprácu,
d) zabezpečujú príslušné podklady pre akreditačnú komisiu v spolupráci s ostatnými útvarmi fakulty,
e) kontinuálne sledujú aktuálne výzvy a vyhodnocujú prípadne zapojenie fakulty do projektov predovšetkým na medzinárodnej úrovni,
f) v prípade podania a úspešnosti implementujú daný projekt a zároveň ho komplexne administrujú do záverečnej správy (zodpovedajú najmä za dodržiavanie rozpočtu),
g) koordinujú odbornú prax študentov fakulty vrátane usmernenia fakultných koordinátorov odbornej praxe pri ich činnosti so Strediskami študentskej praxe, praktickej prípravy a transferu výskumu,
h) kompletizujú každoročne výročnú správu o činnosti fakulty a iné potrebné prehľady,
i)  koordinácia a komunikácia s členmi Expertnej a podnikateľskej rady fakulty (ďalej len „EPR FMEO“ ) vrátane koordinácie jej zasadnutí,
j) spolupracujú s ostatnými útvarmi fakulty v oblasti zabezpečovania, uplatňovania a hodnotenia vnútorného systému kvality (ďalej len „VSK“),
k) spolupracujú s ostatnými útvarmi fakulty pri koordinácii činnosti Rady pre kvalitu Fakulty manažmentu, ekonomiky a obchodu Prešovskej univerzity v Prešove, ktorá je poradným orgánom dekana fakulty,
l) spolupracujú s tajomníkom pri koordinácií rozhodnutí o viaczdrojovom financovaní, čerpaní zdrojov a ich plánovaní pri podávaní projektov.
2) Oddelenie je priamo podriadené tajomníkovi fakulty, ktorý schvaľuje domáce pracovné cesty. Po vecnej stránke a metodicky ho usmerňuje príslušný prodekan.
[bookmark: _Toc190121309]Čl. XVI
Študijné oddelenie
1) Študijné oddelenie tvoria zamestnanci poskytujúci odborné činnosti, ktorými hlavne:
a) zabezpečujú administratívne evidenčné činnosti súvisiace so vzdelávacím procesom na fakulte,
b) evidujú a vyhotovujú štatistické hlásenia a výkazy týkajúce sa študentov fakulty,
c) priebežne aktualizujú všetky informácie ohľadom študentov, uchádzačov a absolventov fakulty v modulárnom akademickom informačnom systéme (ďalej len „MAIS“),
d) komplexne spracovávajú agendu prijímacieho konania a podieľajú sa pri príprave podmienok prijímacieho konania,
e) komplexne spracovávajú zápisy študentov na štúdium a následne ich evidenciu v systéme MAIS,
f) administratívne spracovávajú všetky žiadosti ohľadom štúdia na fakulte, ktoré predkladajú dekanovi, prípadne prodekanovi fakulty, a zároveň pripravujú rozhodnutia pre uchádzačov, študentov a absolventov, 
g) vykonávajú administratívne práce v súvislosti s hodnotením študentov v priebehu štúdia a kompletizácie ukončenia štúdia (diplomy, a iné uznania),
h) pripravujú, koordinujú a realizujú, v spolupráci s Oddelením manažérskych činností, imatrikuláciu, štátne skúšky, obhajoby a promócie študentov,
i) sumarizujú dokumentáciu absolventov fakulty a zabezpečujú ich archiváciu,
j) spracovávajú agendu všetkých druhov štipendií týkajúcich sa jednotlivých stupňov štúdia,
k) vypracovávajú ostatné štatistické výkazy požadované orgánmi fakulty,
l) podieľajú sa pri spracovaní podkladov pre akreditáciu študijných programov fakulty.
2) Študijné oddelenie usmerňuje po vecnej stránke t. j. metodicky a zadávaním úloh oddeleniu, kontrolou splnenia úloh študijným oddelením príslušný prodekan pre vzdelávanie. Koordinátor pre vzdelávanie organizuje prácu ostatných administratívnych pracovníkov študijného oddelenia, menovite im prideľuje a prerozdeľuje im konkrétne pracovné úlohy, ako aj vypracúva dekanovi návrh na ich odmeňovanie v nadväznosti na ich výkony. Koordinátor pre vzdelávanie realizuje vzťahy tímovej spolupráce s ostatnými zamestnancami oddelenia.  Priamym nadriadeným koordinátora pre vzdelávanie aj celého študijného oddelenia je dekan fakulty. Dekan môže delegovať na koordinátora pre vzdelávanie schvaľovanie pracovných ciest ostatných administratívnych pracovníkov študijného oddelenia.
[bookmark: _Toc190121310][bookmark: _GoBack]Čl. XVII
Oddelenie informačno-komunikačných technológií a koordinátorov poradenských činností
1) Zamestnanci zaradení na oddelení IT a koordinátorov poradenských činností:
a) zabezpečujú správu integrovaného informačného a komunikačného systému fakulty,
b) zabezpečujú prevádzku počítačovej siete a informačných systémov na fakulte,
c) zabezpečujú diagnostiku informačných systémov ako správca výpočtovej a audiovizuálnej siete,
d) vytvárajú používateľské aplikácie na základe vopred pripravených algoritmov,
e) zabezpečujú podporu a pomoc používateľom výpočtovej techniky,
f) vypracovávajú štúdie a návrhy lokálnych sietí,
g) vypracovávajú špecifikácie na nákup hardvérového a softvérového vybavenia pre pracoviská fakulty,
h)  zabezpečujú implementáciu a podporu prevádzky kancelárskych, komunikačných systémov a antivírovej ochrany pre pracoviská fakulty,
i) zabezpečujú správu klientskeho programového vybavenia celouniverzitných informačných systémov pre pracoviská fakulty,
j) zabezpečujú implementáciu systémového programového vybavenia a nových sieťových informačných technológií,
k) zabezpečujú zálohovanie (archiváciu) fakultných informačných systémov.

2) Oddelenie informačno-komunikačných technológií a koordinátorov poradenských činností priamo riadi dekan fakulty, ktorý schvaľuje aj pracovné cesty. Tajomník fakulty riadi oddelenie metodicky a vytváraním tímovej spolupráce na fakulte.
[bookmark: _Toc190121311]II. DIEL
KATEDRY
[bookmark: _Toc190121312]Čl. XVIII
Vedecko-pedagogické pracoviská
1) Vedecko-pedagogické pracoviská (ďalej ako „katedry“) patria medzi základné organizačné útvary fakulty, ktoré realizujú vedecko-výskumnú, vzdelávaciu a výchovnú činnosť. Zabezpečujú výučbu povinných, povinne voliteľných a výberových predmetov v akreditovaných študijných programoch, bakalárskeho, magisterského a doktorandského štúdia. Zabezpečuje aktualizáciu potrebných učebných textov k výučbovým predmetom, ktoré sú v gescii danej katedry.
2) Každá katedra je riadená vedúcim katedry, ktorý je podriadený dekanovi fakulty. Vedúcemu katedry dekan schvaľuje pracovné cesty. V prípade potreby zastupovania vedúceho katedry je poverený tajomník katedry, ktorého určí vedúci v rozsahu poverenia.
3) Vedúci katedry realizuje porady katedry podľa potreby, ale minimálne po každom kolégiu dekana, z čoho vyhotoví zápis a odošle na sekretariát dekana a tajomníka fakulty.
4) Vedúci katedry zodpovedá za činnosť svojich podriadených a ich výkon vo vedecko-pedagogickom procese. Koordinuje katedru, vytvára prostredie spolupráce, prípadne avizuje dekanovi nezrovnalosti a nedostatky, ktoré ovplyvňujú výkon fakulty ako celku.
5) Vedúci katedry schvaľuje ostatným členom katedry domáce pracovné cesty a o zahraničných pracovných cestách je písomne (mailom) informovaný. 
6) Vedúci katedry navrhuje dekanovi optimalizáciu štruktúry katedry a odmeňovanie.
7) Cestovné príkazy podpisujú svojim podriadeným, aj pri zahraničných pracovných cestách, kde súčasne schvaľuje dekan fakulty.
[bookmark: _Toc190121313]III. DIEL
INÉ PRACOVISKÁ
[bookmark: _Toc190121314]Čl. XIX
Laboratória, vedecko-výskumné centrá a iné
1) Podľa štatútu fakulty Čl.19 katedry využívajú pre vedecké účely laboratória, vedecko-výskumné centrá a iné pracoviská, ktoré slúžia na plnenie hlavnej a podnikateľskej činnosti fakulty. 
2) Laboratóriá sú súčasťami príslušných katedier, do ktorých ich začlení svojím rozhodnutím dekan. Vedúci katedier riadia určené laboratóriá a zodpovedajú za činnosť laboratórií a za plnenie ich cieľov dekanovi fakulty.
3) Výskumné tímy sú zostavené podľa potrieb fakulty a vízie dekana, ktorému sú priamo podriadené.
4) Laboratória, vedecko-výskumné centrá budú okrem hlavnej činnosti vykonávať aj podnikateľskú činnosť a podľa toho budú aj odmeňované.
[bookmark: _Toc190121315]IV. DIEL
SPOLUPRACUJÚCI ODBORNÍCI Z PRAXE
[bookmark: _Toc190121316]Čl. XX
Expertná a podnikateľská rada FMEO
1) Zamestnanci spolupracujú s externým podnikateľským prostredím ako sú firmy, verejná správa a iné inštitúcie s cieľom dostatočnej pripravenosti absolventa pre pracovný trh. 
2) Kooperujúci odborníci z praxe sú združení v Expertnej a podnikateľskej rade FMEO PU (ďalej len „EPR FMEO PU“), ktorá zasadá minimálne 1x ročne a pomáha zabezpečiť absolvovanie povinnej odbornej študentskej praxi.
3) Koordinačná činnosť EPR FMEO PU je v kompetencii prodekana pre rozvoj, prax a uplatnenie absolventov.
4) Jedným z významných cieľov tohto združenia odborníkov z praxe je aj zvyšovať zamestnanosť absolventov a napomáhať uplatneniu absolventov fakulty na trhu práce.
5) Spolupracujúci odborníci z praxe nie sú členmi akademickej obce fakulty ani členmi katedry, ale uvádzajú sa na webovom sídle fakulty.
[bookmark: _Toc190121317]V. ČASŤ
STREDISKÁ ŠTUDENTSKEJ PRAXE, PRAKTICKEJ PRÍPRAVY A TRANSFERU VÝSKUMU
[bookmark: _Toc190121318]Čl. XXI
Študentské pomocné sily
1) Študenti študijných programov, zapísaní na štúdium na fakulte, môžu pôsobiť ako študentské vedecké pomocné sily.
2) Poslaním študentskej vedeckej pomocnej sily je najmä:
a) podieľať sa na čiastkových úlohách vo vedeckom výskume realizovanom určenou katedrou pod vedením zamestnanca fakulty,
b) spolupracovať pod vedením zamestnanca fakulty ako konzultanta vlastnú písomnú vedeckú prácu,
c) finančne môže byť motivovaný zo štipendijného fondu z vlastných zdrojov fakulty.
3) Spôsob výberu pomocných vedeckých síl, ich právach, činnosti a povinnostiach ustanoví dekan vnútorným predpisom t. j. smernicou.
[bookmark: _Toc190121319]VI. ČASŤ
ORGANIZAČNÉ VZŤAHY
[bookmark: _Toc190121320]Čl. XXII
Vnútorné organizačné vzťahy
1. Medzi zamestnancami organizačných útvarov vznikajú nasledujúce rámcové vzťahy a stupne riadenia:
a) priame riadenie, t. j. vzťahy nadriadenosti a podriadenosti v celej šírke a komplexe všetkých prvkov, 
b) metodické usmerňovanie zadávaním úloh a kontroly ich splnenia, hodnotenia a spätnej korekcie, 
c) riadiaca administrácia podľa výstupov a pokynov osôb, ktoré sú subjektmi riadenia, 
d) vzťahy tímovej práce a spolupráce.
Sústava vzťahov je upravená v organizačnej schéme, ktorá tvorí prílohu č.1 tohto Organizačného poriadku Fakulty manažmentu, ekonomiky a obchodu.
2. Rozsah práv, povinností a zodpovednosti zamestnancov vyplýva z právnych predpisov, z pracovnej náplne a z pokynov a príkazov vedúcich zamestnancov. Základné práva a povinnosti vyplývajúce z pracovného pomeru určuje Zákonník práce, zákon o výkone práce vo verejnom záujme, zákon o odmeňovaní niektorých zamestnancov pri výkone práce vo verejnom záujme, zákon o vysokých školách, pracovný poriadok a rozhodnutia dekana fakulty.
3. Za výkon a realizáciu hlavných činností, organizáciu práce a využitie pracovnej kapacity zamestnancov v rámci organizačných útvarov zodpovedajú vedúci a poverení riadiaci zamestnanci podľa stupňa riadenia dekanovi fakulty. Pri zabezpečovaní realizácie hlavných činností jednotliví zamestnanci úzko spolupracujú a svoje pôsobenie vzájomne koordinujú. 
4. Vedúci zamestnanci riešia pripomienky, návrhy a sťažnosti na podriadených zamestnancov v ústnej aj písomnej forme. Sťažnosti študentov rieši koordinátor pre vzdelávanie resp. prodekani pre vzdelávanie. Sťažnosti zamestnancov rieši tajomník fakulty resp. dekan fakulty.

Priame riadenie podľa jednotlivých stupňov (A) je komplexné aj administratívne. 
Administratívne riadenie (C) je druh riadenia, ktoré v plnej miere rešpektuje výstupy riadenia zadávaním úloh (B).
Všetci zamestnanci postupujú v tímovej spolupráci a rešpektujú jednotlivé stupne riadenia. Zamestnanci začlenení na fakulte vo veciach činnosti fakulty, podávajú iným útvarom univerzity informácie zásadne prostredníctvom dekana, prodekanov a vedúcich zamestnancov fakulty (Čl. 2). V prípade nezrovnalostí medzi jednotlivými stupňami riadenia, rozhoduje riadiaci zamestnanec vyššieho stupňa. 
[bookmark: _Toc190121321]Čl. XXIII
Zastupovanie vedúcich zamestnancov
1) Každý vedúci a iný zamestnanec počas svojej neprítomnosti je povinný zabezpečiť zastupovanie podľa zákona č. 552/2003 Z. z. o výkone práce vo verejnom záujme tak, aby sa zabezpečila kontinuita práce, poverená osoba mohla okamžite reagovať a prijímať rozhodnutia, kde v plnej miere preberá zodpovednosť za určité úlohy, čo znižuje riziko, že niečo dôležité bude prehliadnuté, aby bola zachovaná kontinuita fungovania fakulty. 
2) Vedúci zamestnanci môžu v odôvodnených prípadoch písomne delegovať časť svojej právomoci a úloh na svojich podriadených zamestnancov v súlade s právnymi predpismi. Delegovaním časti svojej právomoci sa príslušný vedúci zamestnanec nezbavuje zodpovednosti za výkon práce a riadiacu činnosť.
3) Dekana v jeho neprítomnosti v prípade dekanovho písomného poverenia v ním určenom rozsahu zastupuje ním určený prvý prodekan.
4) Ďalší vedúci zamestnanci fakulty sú zastupovaní takto:
a) prodekana zastúpi iný prodekan určený dekanom,
b) tajomníka fakulty zastupuje počas jeho neprítomnosti dekanom písomne poverený vedúci zamestnanec,
c) vedúceho katedry v čase jeho neprítomnosti zastupuje tajomník katedry, ak je aj ten neprítomný, tak iný zamestnanec písomným poverením vedúceho katedry.
[bookmark: _Toc190121322]VII. ČASŤ
SPOLOČNÉ A ZÁVEREČNÉ USTANOVENIA
[bookmark: _Toc190121323]Čl. XXIV
Spoločné ustanovenia
1) Dekan môže vydať smernicu, ktorou v súlade s týmto organizačným poriadkom upraví organizačnú štruktúru a vzťahy riadenia v rámci potreby fakulty.
2) Funkcie vedúcich zamestnancov fakulty sa obsadzujú výberovým konaním. Zásady výberového konania na funkcie vedúcich zamestnancov verejnej vysokej školy určí vnútorný predpis verejnej vysokej školy podľa § 15 ods. 1písm. d) .
3) Zamestnanec musí požiadať o schválenie pracovnej cesty minimálne 14 dní pred nástupom na pracovnú cestu príslušných nadriadených zamestnancov, iba v odôvodnených prípadoch môžu byť kratšie lehoty.
4) Zahraničné pracovné cesty schvaľuje dekan fakulty, domáce pracovné cesty schvaľuje vedúci katedry resp. priamy nadriadený zamestnanca.
5) Povolenie pre použitie súkromného motorového vozidla je v kompetencii dekana fakulty.
[bookmark: _Toc190121324]Čl. XXV
Záverečné ustanovenia
1) Súčasťou tohto organizačného poriadku je Organizačná schéma FMEO (Príloha 1).
2) Ruší sa Organizačný poriadok Fakulty manažmentu, ekonomiky a obchodu PU v Prešove zo dňa 12. septembra 2022.
3) Tento organizačný poriadok bol schválený Akademickým senátom FMEO dňa ..................... 
4) Tento organizačný poriadok nadobúda platnosť a účinnosť dňom schválenia Akademickým senátom Prešovskej univerzity v Prešove. 

Prešov, ..............................
prof. PhDr. Radovan Bačík, PhD.				prof. Ing. Dr. Róbert Štefko, Ph.D.
predseda AS FMEO				     dekan FMEO PU

Príloha 1						     ORGANIZAČNÁ SCHÉMA
Organizačná štruktúra Fakulty manažmentu, ekonomiky a obchodu 

Oddelenie informačno-komunikačných technológií a koordinátorov poradenských činností
Tajomník fakulty
Sekretariát dekana
Oddelenie ekonomiky práce
a personálnych činností
Oddelenie plánu, rozpočtu
a hospodárenia
Oddelenie vedy a výskumu
Oddelenie pre prax, kvalitu, rozvoj
a uplatnenie absolventov
Oddelenie sekretárskych činností
Oddelenie vonkajších vzťahov
Oddelenie pre vzdelávanie
Koordinátor pre vzdelávanie
Schému vnútornej organizácie vzťahov znázorňuje čl. 22:
A – priame riadenie, t. j. vzťahy nadradenosti a podriadenosti
B – metodické usmerňovanie zadávaním úloh a kontroly ich splnenia
C – riadiaca administrácia podľa výstupov a pokynov osôb 
       subjektmi riadenia 
D – vzťahy tímovej práce a spolupráce
DEKAN FAKULTY
Prodekani pre vedu a výskum, vonkajšie vzťahy, vzdelávanie, prax, kvalitu,  akreditáciu, rozvoj, uplatnenie  absolventov, marketing a pod. 
– podľa oblastí definovaných dekanom vo  vymenovacom dekréte  prodekana

Katedry 
riadené vedúcimi  katedier
Laboratóriá, 
vedecko- výskumné centrá ako súčasti niektorých katedier 











Riadenie personálnych činností

